12. Fastsættelse af måltal for søgning til ungdomsuddannelser i 2026 
Tidl. politisk behandling
Forventet sagsgang
AU, BS-U, ØK, BY
Lovgrundlag
Lov om kommunal indsats for unge under 25 år
SAGENS INDHOLD
Byrådet skal i denne sag tage stilling til mål for 2026 for søgning til 
ungdomsuddannelserne for 9. og 10. klasseelever bosiddende i [adresse]. 
Måltallene er fordelt på erhvervsuddannelser, gymnasiale uddannelser og øvrige 
ungdomsuddannelser 
eller 
aktiviteter, 
herunder 
arbejde, 
udlandsophold 
og 
voksenuddannelsescenter (VUC).
Byrådet skal årligt fastsætte måltal for søgning til ungdomsuddannelserne for elever i 9. 
og 10. klasse – i dette tilfælde for 2026. Måltallene skal tage afsæt i søgetallene for året 
før. Ligger en kommunes søgetal til erhvervsuddannelserne under 10 %, skal 
kommunen udarbejde en handlingsplan for, hvilke initiativer der iværksættes for at øge 
søgningen til erhvervsuddannelserne, jf. lov om kommunal indsats for unge under 25 
år.
Siden 2025 har det været en national målsætning, at 30 % af eleverne vælger en 
erhvervsuddannelse direkte efter 9. og 10. klasse. Før 2025 var målsætningen 25 %. 
Byrådet besluttede dog 28. maj 2024 at fastholde Favrskov Kommunes målsætning på 
25 % henset til, at søgetallene har ligget omkring 20 % i flere år.
Det skal i den forbindelse bemærkes, at regeringen 3. marts 2025 offentliggjorde 
udspillet ”Forberedt på fremtiden VII – En markant styrkelse af erhvervsuddannelserne”. 
Med udspillet lægger regeringen op til en styrkelse af erhvervsuddannelserne, hvilket 
bl.a. indebærer indførelsen af EPX, som er en erhvervs- og professionsrettet 
gymnasieuddannelse, der skal kombinere boglig og praktisk undervisning.
Udspillet skal behandles politisk i løbet af det første halvår 2025, og der forventes en 
politisk aftale inden sommerferien. Et af forslagene i udspillet er en afskaffelse af målet 
om at nå 30 % søgning på erhvervsuddannelserne i 2025, da regeringen ønsker at give 
institutionerne frihed til selv at fastsætte mål med udgangspunkt i lokale udfordringer.
I april 2025 offentliggjorde Undervisningsministeriet søgetal for ungdomsuddannelserne 
for 2025. Søgetallene viser, at 92,9 % af eleverne i 9. klasse (som ikke valgte 10. klasse) 
og 10. klasse i [adresse] søgte ind på en ungdomsuddannelse. Søgetallene 
for ungdomsuddannelserne i 2025 er fordelt på følgende måde:

75,0 % valgte gymnasiale uddannelser (andel i 2024: 71,2 %).

17,9 % valgte erhvervsuddannelser (andel i 2024: 20,5 %).
[adresse]: EMN-2025-00730
Dok-ID: 3873900
Sagsbehandler: malra
Byrådet
24. juni 2025 19.00

7,1 % valgte øvrige uddannelser eller andre aktiviteter, herunder forberedende 
uddannelser eller øvrige aktiviteter, fx arbejde eller ophold i udlandet (andel i 2024: 
8,3 %).
Der er således en lavere andel af elever i 9. og 10. klasse med bopæl i [adresse] 
Kommune, der har søgt ind på en erhvervsuddannelse i 2025 sammenlignet med 2024. 
Den lavere andel dækker over, at der i 2024 var 140 elever, der søgte ind på en 
erhvervsuddannelse, mens der i 2025 var 114 elever, som søgte ind på 
erhvervsuddannelse. I 2024 var der samlet set 1.087, der søgte henholdsvis 10. klasse, 
forberedende uddannelser, ungdomsuddannelser mv. i [adresse], mens det 
samlede antal i 2025 var 1.017 elever.
Det betyder, at Favrskov Kommunes mål om 25 % søgning til erhvervsuddannelserne i 
2025 ikke er nået. For en nærmere gennemgang af udviklingen i søgetallene henvises 
til vedlagte notat, hvori der også er en opgørelse over udviklingen i frafaldet på 
ungdomsuddannelserne.
Det bemærkes, at søgetallene skal ses i forhold til kommunens rammevilkår, herunder 
forældrenes uddannelsesbaggrund og indkomst samt de unges karaktergennemsnit i 
dansk 
og 
matematik, 
hvor 
en 
undersøgelse 
fra 
Center 
for 
Viden 
om 
Erhvervsuddannelser fra 2022 viser, at Favrskov Kommunes forventede optag til 
erhvervsuddannelser er 20,1 %. 
Det skal desuden bemærkes, at ovenstående søgetal og måltal kun dækker over de 
elever, der har søgt en erhvervsuddannelse direkte efter 9. og 10. klasse. 
Gennemsnitsalderen på erhvervsuddannelserne er omkring 25 år, og søgetallene viser 
dermed kun en mindre andel af de unge, der tager en erhvervsuddannelse. I [adresse] 
Kommune er der eksempelvis 60 unge, der har søgt en erhvervsuddannelse i 2025, 
men som ikke søger direkte fra 9. eller 10. klasse. Det kan være unge, der går på FGU, 
er i arbejde, er på ophold i udlandet eller søger fra en anden ungdomsuddannelse. 
Derudover viser tal fra Børne- og Undervisningsministeriet, at der er 340 unge i alderen 
17-25 år med bopæl i [adresse], der er startet på en erhvervsuddannelse i 
skoleåret 2024/2025. Heraf er 55 % over 18 år. Det er således forventeligt, at der også 
i skoleåret 2025/26 vil være flere unge fra [adresse], der vælger en 
erhvervsuddannelse, end de 114 der har søgt direkte fra 9. eller 10. klasse.
VURDERING
Flere faktorer har betydning for unges uddannelsesvalg. I [adresse] arbejdes 
der derfor allerede på flere fronter i forhold til at øge de unges søgning til 
erhvervsuddannelserne. 
Der 
arbejdes 
både 
med 
initiativer 
målrettet 
grundskoleeleverne, deres forældre og deres lærere.
I grundskolen er der fokus på at øge elevernes interesse, færdigheder og kendskab til 
det erhvervsfaglige gennem obligatoriske praksisnære læringsforløb under åben skole 
for elever i alle aldre. Et eksempel på et nyere forløb er et samarbejde mellem fem 
folkeskoler og Aarhus Tech. Her deltager samlet 47 elever fra 8. klasse i et talentforløb 
på i alt otte dage på [adresse]. Andre eksempler på forløb er Byg-et-hus, Kloge 
Hænder og Håndværker for en dag.
Når eleverne starter i udskolingen, arbejdes der i [adresse] aktivt med at 
understøtte 
de 
unge 
i 
deres 
valg 
af 
uddannelse 
via 
uddannelsesdage, 
introduktionskurser samt brobygningsforløb, hvor eleverne får mulighed for at besøge 
de forskellige ungdomsuddannelser, herunder erhvervsuddannelserne. 
Favrskov Kommune har fokus på, at forældrene inviteres til at deltage på 
forældremøder og til uddannelsesaftener, hvor de blandt andet også hører om 
mulighederne for at vælge en erhvervsuddannelse. I januar 2025 var lærere for 7. 
årgang 
og 
uddannelsesvejledere 
på 
eftermiddagsbesøg 
på 
fire 
forskellige 
erhvervsuddannelser. Tiltaget forventes at blive gentaget til næste skoleår med nye 7. 
klasselærere.
Udover de eksisterende indsatser igangsættes der i 2025 følgende nye initiativer, der 
skal styrke grundskoleelevernes kendskab til karriere- og jobmuligheder inden for det 
erhvervsfaglige område:

Fra skoleåret 2025/26 skal elever i 8. og 9. klasse have mulighed for at komme i 
juniormesterlære på en virksomhed som en del af skoleugen, jf.  den nye aftale 
om folkeskolen indgået 19. marts 2024 af partierne bag folkeskoleforligskredsen. I 
aftalen indgår det også, at alle elever fremover skal have fem dages obligatorisk 
erhvervspraktik. De kommende nationale ændringer forventes at kunne 
understøtte dagsordenen om at øge elevernes interesse for det erhvervsfaglige.

For at styrke samarbejdet mellem skoler og virksomheder i [adresse] 
godkendte Byrådet 27. maj 2025 initiativet ”Sammen om erhvervsuddannelser”. 
Initiativet udmøntes i et ”Erhvervshold” bestående af jobcentrets 
virksomhedskoordinator, kommunens erhvervskoordinator og den pædagogiske 
konsulent på skoleområdet. Erhvervsholdets primære formål er at understøtte 
kontakten og samarbejdet mellem kommunens skoler og virksomheder. Dette kan 
fx være gennem facilitering af virksomhedskontakt, så skolerne kan etablere 
virksomhedsbesøg og særligt tilrettelagt praktikforløb. Initiativet skal give eleverne 
større kendskab til de lokale virksomheder og de karriere- og jobmuligheder, der 
kan være ved at tage en erhvervsuddannelse.

Implementering af ny fritidsjobindsats for unge mellem 13 og 17 år, der er i kontakt 
med Unges Uddannelse og Job. Gennem indsatsen er målet, at flere unge får et 
fritidsjob, som er med til at styrke deres arbejdsidentitet og tilknytning til 
arbejdsmarkedet samt give dem et indblik i forskellige brancher og karriereveje i 
erhvervslivet.

Besøg af en SOSU-varebil, der laver forløb for elever fra 4. og 7. klasse på 
Ulstrup Skole. Initiativet er en prøvehandling i samarbejde med ældreområdet. 
Besøget har givet eleverne mulighed for at lave praktiske øvelser med dukker, og 
få indblik i bredden i SOSU-arbejdet. 
Den nuværende målsætning om 25 % søgning til erhvervsuddannelserne er ambitiøs, 
men med udgangspunkt i, at der i 2025 igangsættes en række nye indsatser, der skal 
styrke elevernes kendskab og søgning til erhvervsuddannelserne, foreslås det, at 
måltallene for 9. og 10. klasseelevernes søgning til ungdomsuddannelserne for 2025 
fastholdes i 2026.
Følgende måltal foreslås dermed:

68 % vælger gymnasiale uddannelser

25 % vælger erhvervsuddannelser

7 % vælger øvrige uddannelser mv.
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At måltallene for søgningen til ungdomsuddannelserne for 9. og 10. klasse i 2026 
godkendes.
BESLUTNING
Børne- og Skoleudvalget, 3. juni 2025:
Fraværende: George Jensen, Maria Kristensen
Indstilles godkendt.
Arbejdsmarkedsudvalget, 4. juni 2025:
Fraværende: Ingen
Indstilles godkendt.
Økonomiudvalget, 17. juni 2025:
Fraværende: Dorte Jessen, Peder Andreasen
Indstilles godkendt.
Byrådet, 24. juni 2025:
Fraværende: Åse Andresen, Benjamin Nissen
Godkendt.
Bilag
1.
Herdis Hansen til ungdomsuddannelserne i 2025 i [adresse] 
(3873890)
